
Evropski parlament,
–	ob upoštevanju predloga odbora nadzornikov Evropskega organa za zavarovanja in poklicne pokojnine z dne 23. oktobra 2025 (C10‑0268/2025),
–	ob upoštevanju člena 51(2) in (3) Uredbe Evropskega parlamenta in Sveta (EU) št. 1094/2010 z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES[footnoteRef:1], [1:  	UL L 331, 15.12.2010, str. 48, ELI: http://data.europa.eu/eli/reg/2010/1094/oj.] 

–	ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU[footnoteRef:2], [2:  	UL C 23, 21.1.2021, str. 105.] 

–	ob upoštevanju svoje resolucije z dne 16. januarja 2020 o institucijah in organih ekonomske in monetarne Unije: preprečevanje nasprotij interesov po koncu zaposlitve v javnem sektorju[footnoteRef:3], [3:  	Sprejeta besedila, P9_TA(2020)0017.] 

–	ob upoštevanju člena 135 Poslovnika,
–	ob upoštevanju poročila Odbora za ekonomske in monetarne zadeve (A10‑0247/2025),
A.	ker se mandat trenutnega izvršnega direktorja Evropskega organa za zavarovanja in poklicne pokojnine konča 31. marca 2026;
B.	ker je 23. oktobra 2025 odbor nadzornikov Evropskega organa za zavarovanja in poklicne pokojnine po odprtem izbirnem postopku predlagal Damiana Jaworskega za izvršnega direktorja za petletni mandat, v skladu s členom 51(2) in (3) Uredbe (EU) št. 1094/2010;
C.	ker je Odbor za ekonomske in monetarne zadeve 6. novembra 2025 poslušal predstavitev Damiana Jaworskega, na kateri je slednji podal uvodno izjavo, nato pa odgovarjal na vprašanja članov odborov;
1.	potrdi imenovanje Damiana Jaworskega za izvršnega direktorja Evropskega organa za zavarovanja in poklicne pokojnine;
2.	naroči svoji predsednici, naj ta sklep posreduje Svetu, Komisiji, Evropskemu organu za zavarovanja in poklicne pokojnine in vladam držav članic.

